  Туспуктэм: Григорий Фомин Майя Бывальцева «Борьба с сахарным диабетом» федерал ӵектос улсын 2024-тӥ аырн Удмуртиын эндокринологи центръёслэсь сӧзнэт кылдытозы. Со сярысь элькунысь тазалыкез утёнъя министрлэн воштӥсез Марина Петренко журналистъёсын пумиськонын вераз. Ӵектосъя Нырысетӥ элькун эмъюртын Улосвыл энодокринологи центр ужаны кутскиз ни. Отын эндокринолог сяна, хирург, сэро хирург, реабилитолог, терапевт, кардиолог, окулист юрттэт сётыны быгато, угось сакырвисён трос мугор люкетъёсты сӧре. « Вуоноез вамыш – ёроскуспо центръёс кылдытон. 2024-тӥ арын соос Ижкарын, Воткаын, Сарапулын, Эграын, Уваын, Глазкарын но Можгаын кылдытэмын луозы. Соослэн ужпумзы – интыосын умой юрттэт сётон » Марина Петренко, Удмуртиысь тазалыкез утёнъя министрлэн воштӥсез Озьы ик ӵектосын центръёсы ужасьёсты юнматон но тӥрлык басьтон чакламын. Со сяна,  «Диабетическая стопа» кабинетъёслэсь но сакырвисёнэн висисьёс понна школаослэсь лыдзэс будэтозы.    Та дыре Удмуртиын диабетъя кык школаос ужало ни: Нырысетӥ элькун эмъяюртын (8-919-910-31-43) но Ижысь 6 номеро кар эмъяськонниын (8(3412) 20-39-36). Дышетскыны азьвыл гожтӥськыса луэ. Удмуртиын сакыр диабетэн висись 50 сюрслэсь трос адямиез эмчиос чакласа возё. Арлы быдэ 3 сюрс 500 пала выль учыръёс шараясько.   Тодэ вайытом, сакыр висёнэн нюръяськыны Удмуртие 2023-тӥ ар пумозь 23,5 миллион манет вуоз. Тегъёс: Тазалык тазалыкезутён висён Ижкар Удмуртия  